Xalqaro valyuta jamg‘armasining (XVJ) direktorlar kengashi Ukraina aksilinqiroz dasturi doirasida Kiyevga taxminan 1 milliard dollar miqdorida kredit transhini ajratdi. Bu haqida fondning matbuot xizmati rasman ma’lum qildi. XVJning 4 yillik moliyaviy yordam dastur doirasida Ukrainaga 17,5 milliard dollar miqdorida transh ajratish rejalashtirilgan. 2015 yilning martida 5 milliard dollarlik birinchi transh, o‘sha yilning avgustida - 1,7 milliard dollarlik ikkinchi transh taqdim etilgan. Hozirda Kiyevga uchinchi transh ajratildi. Dastur rasman davomiy hisoblanadi va uning 17,5 milliard dollarga baholangan umumiy miqdori o‘zgarmagan. Dasturga doir ma’lumotlarni bundan buyon har chorakda taqdim etish rejalashtirilmoqda.